વિજાપુર: વિજાપુરમાં રવિવારે રાત્રે 27 કડવા પાટીદાર સમાજની વાડીમાં પાસના ઉપક્રમે પાટીદારોની બેઠક યોજાઈ હતી. જેમાં 200થી વધુ પાટીદારોની ઉપસ્થિતમાં ઈબીસીનો વિરોધ કરવાની રણનીતિ નક્કી કરાઈ હતી. આગામી સમયમાં યુવા સંમેલન યોજીને તેમજ બાઈક રેલી કાઢવાનો નિર્ણય કરાયો હતો. પાટીદારો સહિત સવર્ણોને શિક્ષણ તેમજ નોકરીઓમાં 10 ટકા ઈબીસી આપવાની જાહેરાત સરકાર દ્વારા કરાઈ છે ત્યારે તેને સ્વીકારવામાં પાટીદારો અસમંજસમાં હોય તેમ તેને લોલીપોપ ગણાવી વિરોધ કરી રહ્યા છે.